**RIM 529,00 KM**

Polasci su :

iz Prijedora u 19.00h, ispred hotela PRIJEDOR

iz Banja Luke u 20.00h,sa PARKINGA MALTE

iz Gradiške u 20.30h, Nestro petrol.

Noćna vožnja kroz Hrvatsku i Sloveniju sa usputnim zadržavanjima po potrebi grupe.

1. DAN

Ulazak u regiju Lacio i dolazak u vječni grad Rim u jutarnjim satima. Slijedi obilazak Rima: mješavinu legendi, istorije, tradicije i religije započinjete Bazilikom svete Marije, a potom ulazite u crkvu svetog Petra u lancima sa famoznom Mikelanđelovom skulpturom Mojsija. Osjetite antički duh grada pokraj najpoznatijeg amfiteatra svijeta – Koloseuma, Konstantinovog slavoluka, Rimskog foruma kao središta društvenog zivota antičkog Rima, zatim carskih Foruma sa Trajanovim stubom, Kapitolskim brdom i istoimenim trgom, kao i monumentalnog zdanja Vitoriano na Trgu Venecija. Smještaj u hotel BRAND\*\*\*\* u blizini centra grada . Nakon kraćeg odmora slobodno vrijeme za individualne aktivnosti. Ne propustite mogućnost fakultativne posjete Vatikanskim muzejima sa neprocjenjivo vrijednom zbirkom antičkih skulptura, Pinakotekom, papskim odajama i neponovljivim Rafaelovim sobama. Pred sam kraj obilaska zakoračite u Sikstinsku kapelu nakon koje vaše shvatanje umjetnosti više nikada neće biti isto. Slijedi doživljaj unutrašnjosti najveće hrišćanske crkve na svijetu Bazilike Svetog Petra kao i istoimenog prostranog trga sa kolonadom stubova i kreacijama baroknog umjetnika Berninija. Prošetajte do najpoznatije papske tvrđave, Kastel San Anđela gdje vijugavi Tibar i brojni mostovi kreiraju jedinstven doživljaj grada. Za kraj ne propustite najočuvaniji rimski hram Panteon kao i boemska atmosfera Trga Navona sa fontanom Četiri Rijeke. Noćenje.

2. DAN

Doručak. Nakon doručka predvidjen fakultativni polazak za gradić Tivoli nedaleko od Rima, sa posjetom Vili d’Este objektom koji je pod zašitom Unesco-a Tivoli plijeni bajkovitim fontanama I vrtovima jedne od najmoćnijih porodica renesansnog Rimane. Povratak u Rim. U nastavku dana, predvidjena je fakultativna posjeta Koloseumu, Palatinu i Rimskim forumima – najčuvenijim lokalitetima antičkog Rima. Mjesta na kome nastaje i kroz vijekove živi vječni grad. Najveći antički amfiteatar – Koloseum, najznačajniji od „sedam rimskih“ brežuljaka – Palatin i najpoznatiji trgovi – Rimski forumi, dočaraće Vam grad na potpuno drugačiji način. Povratak u hotel. Noćenje.

3. DAN

Doručak. Odlazak do centra Rima gdje slijedi nastavak obilaska grada u pratnji licenciranog vodiča: Piazza della Republica, Termini, Santa Maria Maggiore, San Pietro in Vincoli, Via del Corso… Neki od najljepših i fascinantnih trgova i znamenitosti kao što su: Piazza Navona, Panteon, Nakon obilaska grada slijedi povratak u hotel. Slobodno vrijeme za individualne aktivnosti. Noćenje.

4. DAN

Nakon doručka, odjava iz hotela i slobodno vrijeme do popodnevnih sati kada je predvidjen polazak u pravcu Republike Srpske ( oko 16h ). Predlažemo da vrijeme provedete šetajuci šoping ulicom Via del Korso . Noćna vožnja kroz Italiju, Sloveniju, Hrvatsku.

5.DAN

Dolazak predviđen u jutarnjim satima.

NAPOMENA : RASPORED FAKULTATIVNIH IZLETA JE PODLOŽAN PROMJENI.

Napomena:

* Za ovo putovanje važe **[opšti uslovi putovanja](https://prevozvukovic.com/opsti-uslovi-putovanja/)** turističke agencije Vuković I Bis travel
* Za ovo putovanje obavezan je biometrijski pasoš
* Validnost pasoša mora biti duža od 3 mjeseca od planiranog povratka
* Raspored sjedenja vrši agencija naspram prijava, uzimajući u obzir prioritetne osobe (trudnice, porodice sa malom djecom…)